ברנרדו קוצ'ינסקי דיקטטורה צבאית, 1974. זוג צעיר נעלם מבלי להשאיר עקבות. היא כימאית, מרצה באוניברסיטת סאו פאולו, הוא פיזיקאי העובד במפעל. בהלת המשפחה והחברים, חיפושים בלתי פוסקים, כל שביב מידע מלבה מחדש את התקווה, סבל בל יתואר ומועקת האי-וודאות. מאוחר יותר מתבררת המציאות הטרגית, הוודאית: השניים היו חברי מחתרת שנחטפו, עונו ונרצחו. אולי ב"בית המוות" בפטרופוליס? דבר לא אושר, והם נכללים עד היום ברשימת ה"נעלמים". נעלמים, אך לא נשכחים. הספר הזה נכתב לא כדי לתעד את משטר הטרור של המדינה, אלא כדי להציב אותנו בתוך הכאב והזיכרון. ק., גיבור הספר, מתייסר מתוך אהבת אב ורגשות אשם: איך יכול היה שלא לשים לב למתרחש אצל בתו, הוא, שהיה בעצמו חבר מחתרת יהודי בפולין מולדתו? במהלך הקריאה אנו עוקבים אחר צעדיה המיוסרים של המשפחה, הפונה לבקש עזרה בתוך ברזיל ומחוצה לה, ונאלצת להתמודד עם סוכני הדיכוי, עם מלשינים, עם סחטנים, עם השקר, הלעג, ההשפלה, הפחדנות, האכזריות. ספר זה ימלא חלל חשוב ביותר בביבליוגרפיה שלנו, חלל שרבים אינם מודעים אליו או מסתירים אותו. מריה ויקטוריה דה מסקיטה בנווידס, פרופסור במכון לחינוך, אוניברסיטת סאו פאולו "אני זוכר רק ספרים מעטים שהרשימו אותי כל כך בכוח הטרגי שבעזרתו מצליחה הספרות לארוג תמונות כתובות, ובזעזוע שהיא מעוררת בקורא אל מול אכזריות המעשים שהולידו אותה... ק. מצליח להפוך סיפור אמתי, על אב העושה הכול כדי להתחקות על עקבות בתו, שנפלה קרבן לאכזריותה של הדיקטטורה הברזילאית, למטפורה ולכתב אישום נגד חוסר האנושיות והשפלות של משטר הדיכוי, של מנגנון הדיכוי שהזין את בתי הכלא שלו ושל האינטרסים שהעניקו לו תמיכה חסרת בושה או באו על סיפוקם בזכותו. מהשורות המרכיבות אותו בוקעת בצלילוּת מקפיאה זעקת כאב – ייסוריהן של רוחות הרפאים החיות של הזיכרון, שהוא מזַמן."
פרנק פבלוף בוקר חום הוא טקסט עוצר נשימה, מעורר למחשבה עד היכן עלולה להוביל האדישות. זהו ספרון נגיש לכל קוראת וקורא בכל גיל, אגדה מצמררת על הפחדים היומיומיים הקטנים שכל אחד מאתנו, בכל עת ובכל מקום, עלול להיכנע להם. מחנכים, מורים לספרות ולאזרחות בבתי ספר תיכוניים משתמשים בספר הזה כדי לדון בתופעות הגזענות, האי־סובלנות, הפגיעה בזכויות האזרח.
פרנק פַבְלוֹף, סופר צרפתי ממוצא בולגרי, נולד בצרפת ב־ 1940. עבד כמחנך של חבורות רחוב והתמחה בפסיכולוגיה ובהגנה על זכויות הילד. שירת בארצות שונות באפריקה ובאסיה מטעם המשרד לשיתוף פעולה בינלאומי. עד כה פרסם יותר מעשרה רומנים למבוגרים ולנוער שזכו להצלחה רבה. את בוקר חום כתב כביטוי לחרדתו מפני עליית הפשיזם בצרפת, אך המסר שלו רלוונטי לכל מדינה אחרת. הספר תורגם לשפות רבות ונמכר ביותר ממיליון עותקים בצרפת וברחבי אירופה, שם גם נכלל בתוכנית הלימודים בבתי הספר התיכוניים. בוקר חום ראה אור לראשונה בעברית בסוף 2003 והיה מיד לרב־מכר שהתקבל בהתלהבות על ידי הקוראים, הביקורת עלכל גווניה ומשרד החינוך, שאף הכליל אותו בהמלצותיו. לאחר שכל המהדורות הקודמות אזלו, הספר רואה עתה אור במהדורה מתוקנת וערוכה מחדש בידי המתרגם ובעיצוב חדש.